Tap Dogs dans plaaslike verhoë aan die brand | Netwerk24
Huispryse boer agteruit in laaste kwartaal van 2018
As die impak van inflasie in ag geneem word, het huispryse in die laaste kwartaal van 2018 vergeleke met die ooreenstemmende tyd die vorige jaar gedaal.
'n Vreemde land, maar . . .
In 1967 verskyn Allen Drury se boek oor Suid-Afrika met die titel A Very Strange Society. Al was sy analise in sekere opsigte gebrekkig, spook die titel steeds by my.
Jy bepaal die maatstaf van jou sukses
So met die begin van 'n nuwe jaar is die algemeenste ding wat mense mekaar toewens, sukses.
Wat sê ons met ons wysvinger?
Die wysvinger van 'n mens se dominante hand het meestal 'n negatiewe konnotasie.
Tap Dogs dans plaaslike verhoë aan die brand
Deur Adele Myburgh 25 Julie 2018 17:32
Aanhangers van Dein Perry se gewilde Tap Dogs sal verheug wees om te hoor dat dié dinamiese Australiese danssensasie weer in Augustus 'n blitsbesoek aan Suid-Afrika lewer.
Tap Dogs is terug in Suid-Afrika vir slegs twee aksiebelaaide vertonings. Foto: Verskaf
As deel van 'n internasionale toer sal die groep op Woensdag 22 Augustus 'n Kaapse draai by GrandWest se Grand Arena kom maak, waarna hulle op Woensdag 29 Augustus Johannesburgers met hul danspassies by Montecasino gaan vermaak.
Tap Dogs het al in meer as 330 stede in 37 lande opgetree en meer as 12 miljoen mense betower met hul energieke en verbeeldingryke choreografie.
Hierdie Broadway Entertainment Group-produksie, geskep deur choreograaf Dein Perry, is oorspronklik geregisseer en ontwerp deur Nigel Triffitt, met musiek deur Andrew Wilkie en beligting deur Gavin Norris.
Sedert hul eerste internasionale vertoning by die Sydney Theatre Festival in Januarie 1995 het die groep al seisoene in Londen, New York, Tokio, Parys, Berlyn en vele ander stede beleef. By die 2000 Olimpiese Spele in Sydney het ongeveer 3,4 miljoen mense ook die voorreg gehad om 'n groep van 1 000 Tap Dogs tydens die openingseremonie te sien optree.
Kom kyk hoe die bekroonde groep hul weg oor die verhoog klop, trommel en dans in 'n vertoning wat deur BBC UK beskryf word as "deels teater, dans, rockkonsert en konstruksieterrein!"
Klopdans soos jy dit nog nooit vantevore gesien het nie!
Gehore kan uitsien na 75 minute van hoë-energie-danspassies, teatrale optredes en lewende musiek deur ses dansers en twee musikante wat die staalwerke lewe gee – of hulle nou in water rondplas, onderstebo hang of deur steierwerk duik.
Dit is geen wonder dat Tap Dogs al 15 internasionale toekennings gewen het nie, insluitend 'n Olivier-toekenning (Engeland), Obie-toekenning (New York) en 'n Pegasus-toekenning (Spoleto-fees in Italië).
Moenie die kans misloop om Tap Dogs in lewende lywe te sien nie! Kaartjies is vir tussen R215 en R360 te koop by www.bigconcerts.co.za.